**IZVOD IZ ZAPISNIKA**

 **sa 9. sjednice Općinskog vijeća Općine Podravska Moslavina**

 **održane 04. travnja 2022. godine u Društvenom domu**

 **u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:30 sati.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici:**

 1. Ivica Vrkić

 2. Josip Rogić

 3. Matija Rogić

 4. Ivana Šoša

*Predsjednik vijeća Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane i da nije bilo opravdanja izostank od strane odsutnih vijećnika.

**Od ostalih sjednici su nazočni**: Dominik Cerić – općinski načelnik, pročelnica – Marina Cigrovski.

*Predsjednik vijeća Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća Slavko Kupanovac* za ovjerovitelje zapisnika predlaže gospodina Željka Zetaića i gospođu Anu Jambrešić, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik predlaže sljedeći dnevni red

**DNEVNI RED**

 Aktualni sat.

1. Usvajanje zapisnika sa 8. sjednice Općinskog vijeća Općine Podravska Moslavina

2. Razmatranje prijedloga i donošenje Odluke o načinu upravljanja i korištenja sportskih građevina u

 vlasništvu Općine Podravska Moslavina

 IZVJESTITELJ: Marina Cigrovski

3. Razmatranje prijedloga i donošenja Odluke o isplati uskrsnice umirovljenicima za 2022. godinu s

 područja Općine Podravska Moslavina

 IZVJESTITELJ: Marina Cigrovski

4. Razmatranje prijedloga i donošenja Program mjera za rješavanje stambenog pitanja mladih obitelji i

 osoba sa područja Općine Podravska Moslavina za 2022. godinu

 IZVJESTITELJ: Marina Cigrovski

5. Razmatranje prijedloga i donošenja Odluke o zaduživanju Općine Podravska Moslavina

 IZVJESTITELJ: Dominik Cerić

 6. Razmatranje prijedloga i donošenja Zaključka o prihvaćanju Izvješća o radu Općinskog načelnika

 Općine Podravska Moslavina za razdoblje od srpnja do prosinca 2021. godine

 IZVJESTITELJ: Dominik Cerić

 7. Razno

Na predloženi dnevni red nije bilo rasprave, predsjednik vijeća Slavko Kupanovac daje dnevni red na glasovanje, te je isti usvijen jednoglasno ( 5 vijećnika prisutno )

**Aktualni sat**

Rasprave u aktualnom satu nije bilo.

*Predsjednik vijeća, Slavko Kupanovac* prelazi na rad prema utvrđenom dnevnom redu

**Ad. 1. Usvajanje zapisnika sa 8. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 8. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 8. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad.2. Razmatranje prijedloga i donošenje Odluke o načinu upravljanja i korištenja sportskih građevina u vlasništvu Općine Podravska Moslavina**

*Predsjednik vijeća, Slavko Kupanovac* daje riječ *Marini* *Cigrovski, pročelnic*i koja je pojasnila da su vijećnici u materijalima dobili Odluku o načinu upravljanja i korištenja sportskih građevina u vlasništvu Općine Podravska Moslavina, a to su nogometno igralište u Podravskoj Moslavini na k.č.br.433/1 , nogometno igralište u Krčeniku na k.č.br.1612 i boćarsko igralište s objektima u Krčeniku na k.č.br.1902. Isto tako je pojasnila da sportski klubovi trebaju građevine koristiti s pažnjom dobrog gospodara te kako bi uredili odnose upravljanja sportskim građevina između općine koja je vlasnik i navedenih korisnika.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o načinu upravljanja i korištenja sportskih građevina u vlasništvu Općine Podravska Moslavina prihvatilo jednoglasno

( 5 vijećnika prisutno ) te je općinsko vijeće donijelo: ***Odluku o načinu upravljanja i korištenja sportskih građevina u vlasništvu Općine Podravska Moslavina***

**Ad. 3. Razmatranje prijedloga i donošenja Odluke o isplati uskrsnice umirovljenicima za 2022. godinu s područja Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je dala pojašnjenje da svake godine donosimo Odluku o isplati uskrsnice umirovljenicima te da je potrebno donijeti Odluku o isplati uskrsnice za 2022. godinu u kojoj je naveden cenzus do 1.500,00 kuna, isplaćuje se u naravi u iznosu od 120,00 kuna koju umirovljenici mogu iskoristiti u trgovini NTL (Narodni trgovački lanac ) d.o.o. u Podravskoj Moslavini, a sredstava su osiguranja u proračunu i korisnici trebaju dostaviti odrezak od posljednje mirovine ili obavijest poslovnih banaka, kopiju osobne iskaznice i dati privolu Općini Podravska Moslavina za obradu osobnih podataka.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće **Odluku o isplati uskrsnice umirovljenicima za 2022. godinu s područja Općine Podravska Moslavina** prihvatilo jednoglasno

( 5 vijećnika prisutno ) te je općinsko vijeće donijelo: ***Odluku o isplati uskrsnice umirovljenicima za 2022. godinu s područja Općine Podravska Moslavina.***

**Ad. 4. Razmatranje prijedloga i donošenja Program mjera za rješavanje stanbenog pitanja mladih obitelji i osoba sa područja Općine Podravska Moslavina za 2022. godinu**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da smo Program mjera za rješavanje stambenog pitanja donijeli u 12. mjesecu prošle godine i da nam je na znanje dao načelnika i predsjednika Općinskog vijeća da imamo mladih osoba. Za mlade obitelji definicija je ostala ista kao i prije te je novina da je u prijedlogu Programa mjera za rješavanje stambenog pitanja navedena mlada osoba koja se smatra podnositelj zahtjeva, to je osoba koja nije navršila 40 godina pod uvjetom da je samohrani roditelj ili da je jednoroditelj što je upotpunjeno u Programu kako bi se proširio opseg osoba koje mogu podnijeti zahtjev za rješavanje svog stambenog pitanja na području općine, novčani iznosi i mjere poticanja su ostale iste kao u prethodnoj Odluci.

*Predsjednik vijeća, Slavko Kupanovac* otvara raspravu te daje riječ Dominiku Ceriću, načelniku koji je pojasnio da smoimali sastanak i raspravljali o toj temi, da se nije išlo u širinu jer nemamo dovoljno sredstava u proračunu da osiguramo sredstva za samca, te misli da je veća potreba za osobe koje su u bračnoj zajednici i osobe koji su u vanbračnoj zajednici nego samcima. Isto tako je pojasnio da se samac može javiti kad zasnuje obitelj i da je Program usmjeren prema osobama koje su samohrani roditelji i roditelje koji sami iz nekog razloga odgajaju svoju djecu bez drugog roditelja.

*Predsjednikvijeća,Slavko Kupanovac pojasnio je* da u prijedlogu pod mladim osobama se ne traži utvrđivanje prema Zakonu o socijalnoj skrbi na sudske brakorazvodne parnice nego da bude jednoroditelj a to znači dijete, djeca, jedan roditelj što je dovolljno kao pojam te da nije bitno da li je bračna zajednica ili da je bila bračna zajednica i da jednoroditelj ima pravo u skladu s ovim Programom

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijećeProgram mjera za rješavanje stanbenog pitanja mladih obitelji i osoba sa područja Općine Podravska Moslavina za 2022. godinuprihvatilo jednoglasno ( 5 vijećnika prisutno ) te je općinsko vijeće donijelo: ***Program mjera za rješavanje stanbenog pitanja mladih obitelji i osoba sa područja Općine Podravska Moslavina za 2022. godinu.***

**Ad. 5. Razmatranje prijedloga i donošenje Odluke o zaduživanju Općine Podravska Moslavina**

*Predsjednik vijeća, Slavko Kupanovac* daje riječ Dominiku Ceriću, načelniku koji je pojasnio da nam je potrebna Odluka vijeća da bi isfinancirali projekte koje smo prijavili a to je rekonstrukcija infrastrukture javne rasvjete. Isto tako je pojasnio da nam je potreban kredit da bi lakše financirali projekte koji su ugovoreni a to je postavljanje vanjske ovojnice na Domu kulture u Krčeniku, nabava i ugradnja jedne nove fotonaponske elektrane za proizvodnju električne energije za koju postoji ugovor s izvođačem radova, postavljanje ograde i staza na groblju u Krčeniku a projekt je prijavljen na Mjeru 7.4.1 preko LAG-a Karašica i postavljanje ograde i staza na groblju u Podravskoj Moslvini gdje 60 % projekta odrađeno.

*Predsjednik vijeća, Slavko Kupanovac* pojašnjava da je kredit povoljan jer je kamata 1,1% fiksna, naknada 0,2% i da je te uvjete bilo gdje teško ostvariti.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće **Odluke o zaduživanju Općine Podravska Moslavina** prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o zaduživanju Općine Podravska Moslavina***

**Ad.6. Razmatranje prijedloga i donošenja Zaključka o prihvaćanju Izvješća o radu Općinskog načelnika Općine Podravska Moslavina za razdoblje od srpnja do prosinca 2021. godine**

Predsjednik vijeća, Slavko Kupanovac daje riječ Dominiku Ceriću, načelniku koji je pojasnio da su vijećnici dobili u materijalima Polugodišnje izvješće o radu općinskog načelnika u kojem su navedene sve aktivnosti koje je načelnik imao, akte donosio i ugovore potpisao.

Predsjednik vijeća otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Zaključak o prihvaćanju Izvješća o radu Općinskog načelnika Općine Podravska Moslavina za razdoblje od srpnja do prosinca 2021. godine prihvatilo jednoglasno ( 5 vijećnika prisutno ) te je općinsko vijeće ***donijelo Zaključak o prihvaćanju Izvješća o radu Općinskog načelnika Općine Podravska Moslavina za razdoblje od srpnja do prosinca 2021. godine.***

**Ad. 7. Razno**

*Predsjednik vijeća* pod ovom točkom otvara raspravu na koju se javlja Dominik Cerić, načelnik koji se zahvaljuje vijećnicima koji dolaze na Vijeće i podržavaju rad vijeća , te isto tako se zahvaljuje svima koji su bili na polaganju vijenaca poginulim braniteljima povodom obilježavanja 30. obljetnice akcije „Baranja“

Dnevni red je iscrpljen,predsjednik vijeća, Slavko Kupanovac, zaključio je 9. sjednicu Općinskog vijeća u 15:50 sati.

KLASA: 024-06/ 22 -01/ 3

URBROJ: 2158-31-01-22-3

Podravska Moslavina, 04. travnja 2022.

ZAPISNIČAR: OVJEROVITELJI ZAPISNIKA PREDSJEDNIK

Marija Horvat, v.r. Željko Zetaić, v.r OPĆINSKOG VIJEĆA

 Ana Jambrešić, v.r. Slavko Kupanovac, v.r.